'Misdaadstatistieke toon krisis in polisie-topbestuur' | Maroela Media
'Misdaadstatistieke toon krisis in polisie-topbestuur'
Die nasionale polisiekommissaris Riah Phiyega. Foto: Werner Beukes/SAPA
Die toename in geweldsmisdaad is 'n aanduiding van die polisie se tekort aan strategie en 'n "reekskrisis in die topbestuur" van die Suid-Afrikaanse Polisiediens (SAPD).
Só het die Instituut vir Sekerheidstudies (ISS) Dinsdag gesê kort nadat Riah Phiyega, nasionale polisiekommissaris, die jongste misdaadstatistieke bekendgemaak het.
Gareth Newham van die ISS het gesê dit is die derde agtereenvolgende jaar dat 'n toename in die ernstigste kategorieë van gewelds- en georganiseerde misdaad aangeteken word en tog is daar geen duidelike strategieë om hierdie kommerwekkende neiging teen te werk nie.
"Gewapende rooftogte is 'n sleutelaanduiding van die polisie se effektiwiteit omdat hulle gewoonlik deur 'n relatiewe klein hoeveelheid oortreders gepleeg word wat meestal georganiseerd is," het Newham gesê. "Dit beteken 'n duidelike rooftog-verminderingstrategie wat deur intelligensie gelei word en deur gespesialiseerde spanne speurders ondersteun word, sal lei tot die identifisering, inhegtenisname en vervolging van die toenemende hoeveelheid gewapende rowers en die kopers van gesteelde goedere. Die toename in rooftogte laat vrae ontstaan of polisiehulpbronne effektief aangewend word."
Newham het gesê daar is geen rede waarom Suid-Afrikaners onder gewapende rooftogte gebuk moet gaan nie. Hy het gesê die polisie het meer as genoeg personeel, kennis en hulpbronne om in te gryp. "Met 'n begroting van ongeveer R80 miljard, van die beste tegnologie in die wêreld en meer as 194 000 personeel, moet die SAPD misdade soos rooftogte kan verminder," het hy gesê.
Volgens Newham lê die antwoord in die implementering van die Nasionale Ontwikkelingsplan se voorstel dat die SAPD se nasionale en adjunk-kommissaris deur 'n onafhanklike keurkomitee aangestel moet word volgens 'n deursigtige en kompeterende werwingsproses.
"Alle senior polisiebestuurders se vaardighede, ervaring en integriteit moet ook geassesseer word om te verseker dat die beste persone moontlik aan die hoof van die SAPD staan."
Polisie moet hande vat met ander
Newham het egter beklemtoon dat die polisie nie alleen misdaad kan beveg nie, veral wanneer dit kom by moorde, aanrandings en verkragtings. "Die SAPD moet meer strategies en deursigtig met ander regeringsdepartemente, sakeondernemings en die burgerlike samelewing te werk gaan [sodat vennootskappe gevorm kan word]."
Hy het die polisie ook gekritiseer vir die verouderde data wat aan die publiek voorgelê word. "Die syfers wat vandag bekendgemaak is, is reeds ses maande oud en gee dus nie 'n akkurate prentjie van die misdaad- en geweldsvlakke in gemeenskappe nie. Ons moet weet wat op die oomblik aangaan as ons misdaadverminderingstrategieë behoorlik wil beplan, implementeer en hul effektiwiteit wil toets," het hy gesê.
'n Vermindering in aangemelde sake beteken nie 'n vermindering in misdaad nie, het Newham gesê. "Minder as die helfte van slagoffers meld hul ervarings by die polisie aan," het hy gesê.
Die mees onlangse opname van nasionale slagoffers van misdaad het getoon dat 7% minder aanrandingslagoffers 'n saak by die polisie aanhangig gemaak het as in 2011. Navorsing het ook getoon dat slegs een uit elke 13 verkragtings by die polisie aangemeld word, het Newham gesê. "Dit beteken die polisie se verkragstatistieke is nie akkuraat nie. 'n Vermindering in aangemelde sake van seksuele aanranding toon nie minder verkragtings nie, maar eerder groter wantroue in die polisie."
Vrou gooi glo broer se lyk by krans af
Kind se lyk in dam 220 km van ouerhuis gevind
My eie ervaring met SAPD die afgelope twee jaar, meld ongeluk aan SAPD Nelspruit, staan in 'n lang ry saam mense van die publiek om afskrifte te sertifiseer. Polisie beampte gee vir ons die verkeerde dokument om te voltooi. Twee ure later stap ek daar uit gewalg deur onkunde en gebrek aan respek deur SAPD lede teenoor die publiek. Gee vir my die R80 miljard om die SAPD reg te ruk.
Al die geld, hulpbronne, polisiepersoneel en tegnologie in die wêreld sal nie help as die wil en die bevoegdheid om misdaad te bekamp nie daar is nie. Die SAPD is tans soos 'n vis wat van die kop af vrot.
Ja Piet Pompies Nelspruit polisie my kind op daardie stadium 14) ook gedryg oor telefoon Nadat Lothair polisie gebel het en gese het ek sal klag gaan le het dit opgehou Nelspruit se verskoning was is Lothair polisie se opdrag en Lothair polisie konstabel dit erken
Johnnie · 3 jaar gelede
Ek sal die polisie kommisaris nie eers in my kombuis laat werk nie want sy sal daarvan ook n gemors maak, ook met al die beste tegnologie in die wereld sal daar niks gebeur nie want hoe kan ongeskoolde goed daarmee werk hulle weet nie eers wat die bo of onder kant van n potlood is nie.
Tokkelossie · 3 jaar gelede
Kom ons gee die polise 'n slag samewerking en hou op om hulle te kritiseer . As jy in nood is weet jy darem goed vir wie om te bel . Wat doen ons as publiek om misdaad te bekamp ?
Dit is nie ons as publiek se werk om misdaad te bekamp nie. Waarvoor betaal ons dan belasting? Betaal jy belasting sodat jy die polisie se werk vir hulle kan gaan doen?